Βολιώτικο Ντέρμπι

Ως **Ντέρμπι του Βόλου** (ή **Βολιώτικο Ντέρμπι**) αναφέρεται η αθλητική αναμέτρηση ανάμεσα στις ομάδες της Νίκης Βόλου και του Ολυμπιακού Βόλου.      

Θεωρείται ένα από τα σκληρά και διαχρονικά ντέρμπι της λεγόμενης ελληνικής επαρχίας. Μαζί με τις αναμετρήσεις Νίκης Βόλου - ΑΕΛ, Τρικάλων με Αναγέννηση Καρδίτσας, αλλά και ενδεχομένως με τις αναμετρήσεις Ολυμπιακού Βόλου - ΑΕΛ αποτελούν τα κορυφαία ποδοσφαιρικά ντέρμπι της ελληνικής επαρχίας.     

## Γενική περιγραφή
### Ίδρυση των συλλόγων
#### Νίκη Βόλου
μικρογραφία|120x120εσ|Το λογότυπο του ερασιτέχνη.
Ο σύλλογος της Νίκης Βόλου ιδρύθηκε στις 19 Αυγούστου του 1924 από μικρασιάτες πρόσφυγες στην πόλη του Βόλου. Χρώματα της ομάδας είναι το γαλανό και το λευκό, δηλαδή τα εθνικά χρώματα της ελληνικής σημαίας. 

Τα πρώτα γραφεία της Νίκης στεγάζονταν στην παραλία (*Αργοναυτών* και *Αγίου Νικολάου*). Τα αποδυτήρια βρίσκονταν στο «Καρτάλιο», γωνία *Πολυμέρη* και *Κασσαβέτη*. Το 1930 η ομάδα απέκτησε στην περιοχή της Νέας Ιωνίας ιδιόκτητο γήπεδο και δεν ήταν πλέον αναγκασμένη να αγωνίζεται στο πάρκο του Αγίου Κωνσταντίνου στην παράκτια ζώνη του Βόλου.

#### Ολυμπιακός Βόλου
μικρογραφία|120x120εσ|Το λογότυπο του ερασιτέχνη.
Ο σύλλογος του Ολυμπιακού Βόλου ιδρύθηκε στις 2 Ιουνίου του 1937 στην παράκτια συνοικία του Αγίου Κωνσταντίνου. Μια παρέα από την συνοικία είχαν φτιάξει μια δικιά τους ομάδα  ήδη από το 1935 που την ονόμαζαν «Μικρό Ολυμπιακό» αφού ήταν φίλαθλοι του Ολυμπιακού Πειραιώς. Ως χρώματα της ομάδας επιλέχτηκαν το κόκκινο και το λευκό και έμβλημα ο δαφνοστεφανομένος έφηβος. Πρόδρομος της ομάδας υπήρξε ο Κένταυρος Βόλου που υπήρχε από το 1928 και οι περισσότεροι από την παρέα των φίλων που δημιούργησαν την ομάδα του Ολυμπιακού ήταν παίκτες του.  

Τα πρώτα αποδυτήρια του συλλόγου ήταν σε ένα κατάστημα στην πλατεία Μεφσούτ, ενώ στο τέρμα της οδού *Γαλλίας* υπήρχε ένα μικρό οικόπεδο που εκεί γίνονταν οι πρώτες προπονήσεις της ομάδας. Επισήμως, ιδρυτικά του μέλη το 1937 υπήρξαν οι Αθ. Σεκαράς, Ι. Βώβος, Β. Βασιλικός, Απ. Πουργιάς, Ι. Αλεξάκης, Ε. Δουλίδης, Ν. Κατσάνος, Κ. Κωνσταντάς, Διαμ. Τσουράπας, Ε. Μαργαρίτης κ.α., ενώ πρώτο διοικητικό συμβούλιο αποτέλεσαν οι Απ. Πουργιάς ως πρόεδρος, Ι. Αλεξάκης και Αγοριτζής ως αντιπρόεδροι, Κ. Κωνσταντάς ως Γενικός Γραμματέας, Ευαγ. Μαργαρίτης ως ταμίας, Διαμ. Τσουράπας ως έφορος, Ιωάν. Βογιατζή ως σύμβουλος.  

Από τα πρώτα χρόνια της ίδρυσης του συλλόγου μέχρι και το 1962 που μετακόμισε στο Δημοτικό Στάδιο Βόλου, ως έδρα της η ομάδα είχε το γήπεδο του Κυνηγητικού Συλλόγου στον Άναυρο. Η πρώτη διοίκηση του Ολυμπιακού Βόλου είχε προσπαθήσει να αποκτήσει τον δικό της χώρο, χωρίς επιτυχία όμως.

### Πρώτη συνάντηση
Πρώτη φορά οι δύο σύλλογοι του Βόλου συναντήθηκαν ως αντίπαλοι στο Κύπελλο Πάσχα όπου μετείχαν επίσης οι ομάδες του Απόλλωνα, του Κεραυνού και του Οδυσσέα. Η πρώτη τους αναμέτρηση ιστορικά πραγματοποιήθηκε στις 18 Απριλίου του 1937, ημέρα Κυριακή, με πλήθος κόσμου και με τον Ολυμπιακό να επικρατεί της Νίκης με σκορ 2–1, με δύο γκολ του Νίκου Μαλαβέτα, ενώ για την ομάδας της Νίκης σκόραρε ο Πρίαμος Χιωτάκης.

Οι ενδεκάδες των ομάδων σε εκείνον τον πρώτο μεταξύ τους αγώνα είχαν ως εξής, για την Νίκη**:** Ασημής, Βουρούκος, Νιάρχος, Σπανόπουλος, Βερνικάς, Κρεμμύδας, Παπάζογλου, Πόλης, Τσάγγαρης, Πρίαμος, Μπόνος και για τον Ολυμπιακό: Υπέρμαχος, Βογιατζής, Γαλάνης, Χιώτης, Πάσχος, Ζίφκος, Μπάγιος, Παπαθανασίου, Ζήσης, Μαλαβέτας και Αποστολίδης.

### Νίκη Βόλου - Ολυμπιακός Βόλου 11–1
Στις 13 Μαΐου του 1965 διεξήχθη φιλικός αγώνας στον οποίο η ομάδα της Νέας Ιωνίας νίκησε τον Ολυμπιακό Βόλου με το ευρύ 11–1. Τα γκολ για την Νίκη πέτυχαν οι Κασαπλέρης (2 γκολ), Ζαντέρογλου, Παπαδανιήλ, Κουκλάκης (2 γκολ), Μωράκης, Καραηλιού, Λεφάκης, Βαλαχάς, Καλλιοτζής, ενώ για τον Ολυμπιακό Βόλου το μοναδικό γκολ το πέτυχε ο Γιαλατζής. Το σκορ αυτό παραμένει μέχρι και σήμερα το μεγαλύτερο και το πιο ευρύ σε ματς των δύο ομάδων, έστω κι αν είναι φιλικό ματς.

## Έδρες
Το Βολιώτικο ντέρμπι λαμβάνει χώρα στις έδρες των δύο ομάδων στην περιοχή του Βόλου.

Η Νίκη ως φυσική της έδρα έχει Γήπεδο Παντελής Μαγουλάς, χωρητικότητας 4.000 θεατών, όπου βρίσκεται στην περιοχή της Νέας Ιωνίας. Έδρα του Ολυμπιακού Βόλου είναι το Δημοτικό Στάδιο Βόλου (πρώην «Εθνικό»), χωρητικότητας 9.000 θέσεων και το οποίο βρίσκεται στην περιοχή Νέα Δημητριάδα. Μέχρι το 1962 ο Ολυμπιακός Βόλου ως έδρα του είχε το Γήπεδο του Κυνηγετικού Συλλόγου στην Άναυρο, περιοχή όμορη με την Νέα Δημητριάδα. Σήμερα στο παλιό γήπεδο βρίσκεται σχολικό συγκρότημα.
Την τελευταία εικοσαετία και κατά διαστήματα και οι δύο ομάδες έχουν χρησιμοποιήσει ως έδρα τους το Πανθεσσαλικό Στάδιο, αρχής γενομένης από το 2004 η Νίκη και από το 2008 ο Ολυμπιακός. Από το 2019 έως το 2023 ο Ολυμπιακός Βόλου έδινε τους εντός έδρας αγώνες του στο, ανακαινισμένο από το 2017, Δημοτικό Στάδιο Νεαπόλεως Βόλου με χωρητικότητα 2.500 θέσεις, το οποίο και η Νίκη για την αγωνιστική περίοδο 2019–20 είχε ως έδρα.

## Αναμετρήσεις ποδοσφαίρου
### [[Ένωση Ποδοσφαιρικών Σωματείων Θεσσαλίας#Πρωτάθλημα|Πρωτάθλημα Ε.Π.Σ.Θ.]]

**Αγώνες μπαράζ για τον τίτλο του πρωταθλητή Βόλου**

### [[Α2 Εθνική ποδοσφαίρου ανδρών|Β΄ Εθνική / Φούτμπολ Λιγκ / Σούπερ Λιγκ 2]]

### [[Γ΄ Εθνική ποδοσφαίρου ανδρών|Γ΄ Εθνική / Γ΄ Εθνική Ερασιτεχνική / Φούτμπολ Λιγκ]]

### [[Κύπελλο Ελλάδας (ποδόσφαιρο ανδρών)|Κύπελλο Ελλάδας]]

### Κύπελλο Βόλου / [[Ένωση Ποδοσφαιρικών Σωματείων Θεσσαλίας#Κύπελλο|Κύπελλο Ε.Π.Σ.Θ.]]

### Φιλικοί Αγώνες

### Στατιστικά επίσημων αγώνων

#### Συνολικά

### Υψηλότερη θέση στο πρωτάθλημα
Συνολικά η Νίκη Βόλου έχει τερματίσει υψηλότερα **24** φορές ενώ ο Ολυμπιακός Βόλου **22** φορές. Τις σεζόν 1970–71, 2013–14 & 2020–21 αγωνίστηκαν στην ίδια κατηγορία αλλά σε διαφορετικούς όμιλους. Τη σεζόν 2013–14 συναντήθηκαν μόνο στα πλέι-οφ ανόδου.
#### Β΄ Κατηγορία

#### Γ΄ Κατηγορία

#### Α΄ ΕΠΣ Θεσσαλίας

## Αναμετρήσεις μπάσκετ
### Μπάσκετ ανδρών
#### [[Β΄ Εθνική καλαθοσφαίρισης ανδρών|Β΄ Εθνική]]

#### [[Γ΄ Εθνική καλαθοσφαίρισης ανδρών|Γ΄ Εθνική]]

#### [[Ένωση Σωματείων Καλαθοσφαίρισης Θεσσαλίας|Πρωτάθλημα Ε.Σ.ΚΑ.Θ.]]

#### [[Κύπελλο Ελλάδας καλαθοσφαίρισης ανδρών|Κύπελλο Ελλάδας]]

### Μπάσκετ γυναικών
#### [[Α2 Εθνική καλαθοσφαίρισης γυναικών|Α2 Εθνική]]

#### [[Ένωση Σωματείων Καλαθοσφαίρισης Θεσσαλίας|Πρωτάθλημα Ε.Σ.ΚΑ.Θ.]]

### Στατιστικά επίσημων αγώνων
#### Μπάσκετ ανδρών

##### Συνολικά

#### Μπάσκετ γυναικών

##### Συνολικά

## Τίτλοι σε ομαδικά αθλήματα

## Φίλαθλοι
Οι δύο ομάδες έχουν υποστηρικτές και φιλάθλους από τον Βόλο και όλη την Μαγνησία και γενικά διαθέτουν ιστορικά ένθερμους οπαδούς. Η αντιπαλότητα των υποστηρικτών των δύο ομάδων ενίοτε έχει επιφέρει πέρα από πολλές όμορφες στιγμές στην κερκίδα και κάποια επεισόδια.

### Νίκη Βόλου
Οι φίλαθλοι της Νίκης Βόλου, είναι πιστοί στην ομάδα τους και την ακολουθούν σε όποια κατηγορία και να παίζει, κάνοντας στο παρελθόν ιστορικές και μεγάλες εκδρομές ειδικά σε αγώνες που καθόριζαν την παραμονή ή την άνοδο. Θεωρούνται ένθερμοι φίλαθλοι καθώς για αυτούς η Νίκη είναι ιερό σύμβολο των προσφύγων που εγκαταστάθηκαν στη Νέα Ιωνία μετά την Μικρασιατική Καταστροφή.

Ο πιο παλιός σύνδεσμος φιλάθλων της Νίκης Βόλου είναι ο *Όμιλος Φιλάθλων Νίκης Βόλου*, ο οποίος ιδρύθηκε το 1974. Ένας μεταγενέστερος σύνδεσμος οπαδών είναι το *Blue Club - Θύρα 3 «Π. Ντοκούζης»* που δημιουργήθηκε το 1985. Η ονομασία του συνδέσμου φέρει το όνομα ενός εκ των ιδρυτικών μελών του, ο οποίος έχασε την ζωή του σε τροχαίο δυστύχημα το 1997. Το 2020, χαρακτηρίστηκε ως ένας εκ των 10 αναγνωρισμένων συνδέσμων πανελληνίως. Λίγα χρόνια αργότερα, το 1994, ιδρύεται ένας ακόμα σύνδεσμος οργανωμένων οπαδών, οι *Blue Angels*. Στον σύνδεσμο αυτόν τα μέλη του χαρακτηρίζουν τον νεανικό οπαδικό κίνημα και δεν έχει αναγνωριστεί επισήμως ακόμη. Μάλιστα η ομάδα στηρίζεται και εκτός νομού Μαγνησίας. Ενδεικτικό είναι πως υπάρχουν σύνδεσμοι φιλάθλων σε Αθήνα και Θεσσαλονίκη.

### Ολυμπιακός Βόλου
Ο Ολυμπιακός Βόλου αντιπροσωπεύει πιο πολύ τους κάτοικους του κέντρου της πόλης του Βόλου. Οι φίλαθλοι του Ολυμπιακού Βόλου αποκαλούνται «Αυστριακοί». Θεωρούνται ως μετριοπαθείς φίλαθλοι και πιο μετρημένοι σε ότι έχει να κάνει με την κουλτούρα τους και την συμπεριφορά τους στο γήπεδο, χωρίς αυτό να σημαίνει πως δεν έχουν συμμετάσχει σε επεισόδια. 

Ο παλαιότερος σύνδεσμος φιλάθλων είναι ο *Σύνδεσμος Φιλάθλων Ολυμπιακού Βόλου (Σ.Φ.Ο.Β.)* με έτος ίδρυσης 1971. Οι κυριότεροι σύνδεσμοι οργανωμένων οπαδών είναι οι *Austrian Boys* με έτος ίδρυσης το 2003, οι *Vatos Locos* με έτος ίδρυσης το 2010 και οι *Malavetas* με έτος ίδρυσης το 2013. Τα μέλη των συνδέσμων αυτών είναι σκληροπυρηνικοί και ένθερμοι οπαδοί.

## Ντέρμπι της Νέας Ιωνίας
Ως **Ντέρμπι της Νέας Ιωνίας** αναφέρεται η αθλητική αναμέτρηση ανάμεσα στις ομάδες της Νίκης Βόλου και του Ηρακλή Βόλου.

### Γενική περιγραφή
#### Ίδρυση των συλλόγων
##### Νίκη Βόλου
μικρογραφία|120x120εσ|Το λογότυπο του ερασιτέχνη.
Ο σύλλογος της Νίκης Βόλου ιδρύθηκε στις 19 Αυγούστου του 1924 από μικρασιάτες πρόσφυγες στην πόλη του Βόλου. Χρώματα της ομάδας είναι το γαλανό και το λευκό, δηλαδή τα εθνικά χρώματα της ελληνικής σημαίας. 

Τα πρώτα γραφεία της Νίκης στεγάζονταν στην παραλία (*Αργοναυτών* και *Αγίου Νικολάου*). Τα αποδυτήρια βρίσκονταν στο «Καρτάλιο», γωνία *Πολυμέρη* και *Κασσαβέτη*. Το 1930 η ομάδα απέκτησε στην περιοχή της Νέα Ιωνίας ιδιόκτητο γήπεδο και δεν ήταν πλέον αναγκασμένη να αγωνίζεται στο πάρκο του Αγίου Κωνσταντίνου στην παράκτια ζώνη του Βόλου.

##### Ηρακλής Βόλου
μικρογραφία|120x120εσ|Το λογότυπο του Ηρακλή.
Μετά τον ερχομό των Μικρασιατών προσφύγων στο Βόλο και την ίδρυση της Νίκης Βόλου το 1924 άρχισε η ακμή του ποδοσφαίρου στον Βόλο. Η Νίκη Βόλου αλλά και οι άλλες ομάδες του Βόλου για να καλύψουν το ενδιαφέρον των νέων για το σπορ, σχημάτισαν παραρτήματα - θυγατρικές ομάδες χωρίς νομική αναγνώριση στην  οποία δοκιμάζονταν οι νέοι ποδοσφαιριστές. Το καλοκαίρι του 1928 έκανε την εμφάνιση του ο Ηρακλής Βόλου ως ανεπίσημο σωματείο -θυγατρική ομάδα της Νίκης . Την επίσημη υπόσταση του ο Ηρακλής την έλαβε στις 29 Ιανουαρίου 1932 οπότε και αναγνωρίστηκε από το Πρωτοδικείο του Βόλου.  

### Αναμετρήσεις
#### [[Ένωση Ποδοσφαιρικών Σωματείων Θεσσαλίας|Πρωτάθλημα Ε.Π.Σ.Θ.]]

#### [[Δ΄ Εθνική ποδοσφαίρου ανδρών|Δ΄ Εθνική]]

#### [[Ένωση Ποδοσφαιρικών Σωματείων Θεσσαλίας|Σούπερ Καπ Ε.Π.Σ.Θ.]]

### Στατιστικά επίσημων αγώνων

#### Συνολικά

## Σημειώσεις


## Παραμπομπές

## Πηγές - Εξωτερικοί σύνδεσμοι

* Θανάσης Βογιατζής, *Η Νίκη μας και πάλι πρωτάθλημα θα πάρει!...*, Εκδόσεις Σύγχρονη Εποχή, Αθήνα 2020

* Ψηφιακό αρχείο, εφημ. *ΑΘΛΗΤΙΚΗ ΗΧΩ*

* Ψηφιακό αρχείο ΕΟΚ

* Ταχυδρόμος - Καθημερινή Εφημερίδα της Μαγνησίας (taxydromos.gr): ''Νίκη - Ολυμπιακός Βόλου : Ντέρμπι από το 1937… μέχρι σήμερα'', 4/12/2016.

* Football League News (footballleaguenews.gr) - Το Ντέρμπι του Βόλου, 19/4/2013.

* Football League News (footballleaguenews.gr) - Η προϊστορία λέει... Ολυμπιακός Βόλου, 12/4/2014.

* Sportstonoto.gr - Προϊστορία: 38 χρόνια να νικήσει ο Ολυμπιακός εκτός την Νίκη!, 14/11/2019.

* Τα πιο σκληρά ποδοσφαιρικά ντέρμπι της ελληνικής επαρχίας athensvoice.gr, 21/6/2020.

Κατηγορία:Γ.Σ. Νίκη Βόλου
Κατηγορία:Ολυμπιακός Βόλου
Κατηγορία:Αθλητισμός στον Βόλο
Βόλος
Κατηγορία:Ποδοσφαιρικά παιχνίδια ελληνικών ομάδων